CELEX: 62011CA0553
Language: el
Date: 2012-10-25 00:00:00
Title: Υπόθεση C-553/11: Απόφαση του Δικαστηρίου (τρίτο τμήμα) της 25ης Οκτωβρίου 2012 [αίτηση του Bundesgerichtshof (Γερμανία) για την έκδοση προδικαστικής αποφάσεως] — Bernhard Rintisch κατά Klaus Eder (Σήματα — Οδηγία 89/104/ΕΟΚ — Άρθρο 10, παράγραφοι 1 και 2, στοιχείο α' — Ουσιαστική χρήση του σήματος — Χρήση υπό μορφή η οποία διαφέρει σε σημεία που δεν μεταβάλλουν τον διακριτικό χαρακτήρα του σήματος και η οποία έχει καταχωρισθεί, αυτή καθαυτή, ως σήμα — Χρονικά αποτελέσματα αποφάσεως)

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/7
            
         Απόφαση του Δικαστηρίου (τρίτο τμήμα) της 25ης Οκτωβρίου 2012 [αίτηση του Bundesgerichtshof (Γερμανία) για την έκδοση προδικαστικής αποφάσεως] — Bernhard Rintisch κατά Klaus Eder
   (Υπόθεση C-553/11) (1)
   
   (Σήματα - Οδηγία 89/104/ΕΟΚ - Άρθρο 10, παράγραφοι 1 και 2, στοιχείο α' - Ουσιαστική χρήση του σήματος - Χρήση υπό μορφή η οποία διαφέρει σε σημεία που δεν μεταβάλλουν τον διακριτικό χαρακτήρα του σήματος και η οποία έχει καταχωρισθεί, αυτή καθαυτή, ως σήμα - Χρονικά αποτελέσματα αποφάσεως)
   2012/C 399/10
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   Bernhard Rintisch
   
      κατά
   
   Klaus Eder
   
      Αντικείμενο
   
   Αίτηση εκδόσεως προδικαστικής αποφάσεως — Bundesgerichtshof — Ερμηνεία του άρθρου 10, παράγραφοι 1 και 2, στοιχείο α', της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ L 40, σ. 1) — Έννοια της «χρήσεως του σήματος» — Εθνική ρύθμιση δυνάμει της οποίας η χρήση του σήματος υπό μορφή διαφορετική από εκείνη με την οποία έχει καταχωρισθεί θεωρείται επίσης ως χρήση ενός καταχωρισμένου σήματος υπό την προϋπόθεση ότι η διαφορά δεν μεταβάλλει τον διακριτικό χαρακτήρα του σήματος — Καταχώριση σήματος με σκοπό τη διασφάλιση ή την επέκταση του πεδίου προστασίας άλλου καταχωρισμένου σήματος — Δικαιολογημένη εμπιστοσύνη — Μεταστροφή της νομολογίας και εφαρμογή της επί πραγματικών περιστατικών που είχαν ήδη τελεστεί κατά την ημερομηνία εκδόσεως της αποφάσεως
   
      Διατακτικό
   
   
               1)
            
            
               Το άρθρο 10, παράγραφος 2, στοιχείο α', της οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, πρέπει να ερμηνευθεί υπό την έννοια ότι δεν αποκλείει τη δυνατότητα του δικαιούχου ενός σήματος να προβάλει, προκειμένου να αποδείξει τη χρήση του σήματος υπό την έννοια της εν λόγω διατάξεως, ότι χρησιμοποίησε το σήμα του υπό μορφή η οποία διαφέρει από εκείνη με την οποία το σήμα έχει καταχωριστεί, χωρίς όμως η εν λόγω διαφοροποίηση να μεταβάλλει τον διακριτικό χαρακτήρα του σήματος και παρά το γεγονός ότι η διαφορετική αυτή μορφή έχει επίσης καταχωριστεί, αυτή καθαυτή, ως σήμα.
            
         
               2)
            
            
               Το άρθρο 10, παράγραφος 2, στοιχείο α', της οδηγίας 89/104 πρέπει να ερμηνευθεί υπό την έννοια ότι αποκλείει μια ερμηνεία της εθνικής διατάξεως για τη μεταφορά του εν λόγω άρθρου 10, παράγραφος 2, στοιχείο α', στην εσωτερική έννομη τάξη υπό την έννοια ότι η τελευταία αυτή διάταξη δεν έχει εφαρμογή σε «επικουρικό» σήμα του οποίου η καταχώριση σκοπεί αποκλειστικώς στη διασφάλιση ή την επέκταση του πεδίου προστασίας άλλου σήματος, καταχωρισθέντος υπό τη μορφή με την οποία χρησιμοποιείται.
            
         
      (1)  ΕΕ C 80 της 17.3.2012.